Ledevergadering in die Vaaldriehoektak neem die vorm aan van Aandvergaderings/-byeenkomste wat gewoonlik op die 1ste Woensdagaand van elke maand by Hippo Creek Shooting Centre plaasvind. Die geleenthede begin om 19:00 en bestaan uit 'n kort amptelike vergadering waarin beide Nasionale kantoor- en taksake hanteer word; die vergadering gedeelte word gevolg deur 'n tema aanbieding gewoonlik deur 'n gas- of ander spesialis aanbieder of selfs 'n sosiale geleentheid. Die byeenkoms word gewoonlik met 'n bring-en -braai afgesluit. Meer inligting oor elke spesifieke ledevergadering word vooraf via die sms-stelsel, Face Book asook op die Webblad onder lede se aandag gebring. Ontsluier die heelal: ’n Inleiding tot sterrekunde - Protea Boekhuis
Ontsluier die heelal: ’n Inleiding tot sterrekunde
Van Zyl, JE
Van Zyl het buitengewone sukses behaal met Unveiling the Universe en dit word steeds internasionaal as een van die gesaghebbendste werke op dié gebied erken. Die omvangryke Ontsluier die heelal is tans die enigste Afrikaanse sterrekundeboek en is sedert die Engelse uitgawe deeglik hersien en op datum gebring, byvoorbeeld deur insluiting van bevindings van die Hubble-ruimteteleskoop sowel as dié van satelliete soos die Hipparchos.
Van Zyl se doelstelling met hierdie publikasie is om die beginsels van sterrekunde toeganklik te maak vir almal, om ’n teks daar te stel wat bruikbare toeligting vir die amateursterrekundige is en kan dien as voorbereiding vir verdere studie in die sterrekunde. Van Zyl se eenvoudige, onderhoudende skryfstyl dra verder by tot die boek se toeganklikheid vir sterrekundiges sowel as leke met ’n besondere belangstelling in die heelal. Deurgaans word gepoog om te verduidelik hoe sterrekundiges te werk gaan. Om begrip te vergemaklik, verskyn ook 11 bladsye bylaes waarin die wiskunde wat gebruik word uit grondbeginsels herlei word. Dit bevat gedetailleerde beskrywings en verduidelikings van die heelal se geheime. Inligting oor nuwe ontdekkings en teorieë, kleurvolle diagramme en foto’s verhoog die waarde.
Van Zyl was senior lektor in die Departement Toegepaste Wiskunde, lektor aan die Planetarium, Witwatersrandse Universiteit en Voorsitter van die Transvaalse Sentrum van die Astronomiese Vereniging van Suider-Afrika. Hy is oorlede.